b'\n_START_ARTICLE_\nKergemeelsus\n_START_PARAGRAPH_\nKergemeelsus ettevaatamatuse liigina t\xc3\xa4hendab seda, et teo toimepanija peab k\xc3\xbcll v\xc3\xb5imalikuks, et m\xc3\xb5ni s\xc3\xbc\xc3\xbcteokoosseisus s\xc3\xa4testatud element (n\xc3\xa4iteks teise inimese surm) v\xc3\xb5ib saabuda, kuid loodab t\xc3\xa4helepanematuse v\xc3\xb5i kohusetundetuse t\xc3\xb5ttu seda v\xc3\xa4ltida. Kaudsest tahtlusest eristub kergemeelsus just tahte puudumine tagaj\xc3\xa4rje saabumise osas. Kohtupraktikast tulenevalt on kergemeelsusega  tegemist siis kui teo toimepanija lootus reaiseerunud tagaj\xc3\xa4rge v\xc3\xa4ltida p\xc3\xb5hines konkreetsele faktilisele asjaolule (nt varasem isiklik kogemus, teo laad jms)._NEWLINE_S\xc3\xbc\xc3\xbcteo-, sealhulgas kuriteokoosseis jaguneb objektiivseks ja subjektiivseks koosseisuks. Koosseisu t\xc3\xa4itmine t\xc3\xa4hendab nii objektiivse kui subjektiivse koosseisu t\xc3\xa4itmist. Subjektiivses koosseisus kirjeldatakse teo toimepanija tahet ja arusaamist teost. Ettevaatamatusena k\xc3\xa4sitletakse kergemeelsust ja hooletust. Ettevaatamatus nagu ka tahtlus karistus\xc3\xb5iguses v\xc3\xa4ljendab teo toimepanija tahet ja arusaama teost ning on s\xc3\xbc\xc3\xbcteo, mh kuriteo, subjektiivse koosseisu \xc3\xbcks element.'